CELEX: 32019D1707
Language: sl
Date: 2019-06-17 00:00:00
Title: Sklep Sveta (EU) 2019/1707 z dne 17. junija 2019 o stališču, ki se v imenu Evropske unije zastopa v Odboru za trgovino, ustanovljenem na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, glede priporočila za nekatere spremembe Sporazuma zaradi upoštevanja pristopa Samoe in prihodnjih pristopov drugih pacifiških otoških držav

11.10.2019   
               
               
                  SL
               
               
                  Uradni list Evropske unije
               
               
                  L 260/45
               
            
         SKLEP SVETA (EU) 2019/1707
         z dne 17. junija 2019
         o stališču, ki se v imenu Evropske unije zastopa v Odboru za trgovino, ustanovljenem na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, glede priporočila za nekatere spremembe Sporazuma zaradi upoštevanja pristopa Samoe in prihodnjih pristopov drugih pacifiških otoških držav
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 207(3) in prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je 30. julija 2009 podpisala Začasni sporazum o partnerstvu med Evropsko skupnostjo na eni strani in pacifiškimi državami na drugi strani (1) (v nadaljnjem besedilu: Sporazum), ki vzpostavlja okvir za sporazum o gospodarskem partnerstvu. Sporazum od 20. decembra 2009 oziroma 28. julija 2014 začasno uporabljata neodvisna država Papua Nova Gvineja in Republika Fidži.
                  
               
                     (2)
                  
                  
                     Člen 80 Sporazuma določa, da lahko k Sporazumu pristopijo druge pacifiške otoške države, ki so podpisnice Sporazuma iz Cotonouja (2), ali pacifiški otoki, ki imajo strukturne značilnosti ter gospodarske in socialne razmere, primerljive z državami, podpisnicami Sporazuma iz Cotonouja, na podlagi predložitve ponudbe za dostop na trg, ki izpolnjuje zahteve člena XXIV GATT 1994. Neodvisna država Samoa (v nadaljnjem besedilu: Samoa) je 5. februarja 2018 pogodbenicam v odločanje vložila prošnjo za pristop skupaj s ponudbo za dostop na trg, ki izpolnjuje zahteve člena XXIV GATT 1994.
                  
               
                     (3)
                  
                  
                     Na šesti seji Odbora za trgovino 24. oktobra 2018 so predstavniki Unije in pacifiških držav sestavili seznam tehničnih sprememb Sporazuma, ki so potrebne za upoštevanje pristopa Samoe k Sporazumu. Predstavniki Unije in pacifiških držav so sklenili, da bi te spremembe vključevale uvrstitev Samoe kot pogodbenice Sporazuma in dodatek njene ponudbe za dostop na trg k Prilogi II k Sporazumu. Podobne spremembe sporazuma bi bile potrebne vsakič, ko k Sporazumu pristopi druga pacifiška država.
                  
               
                     (4)
                  
                  
                     Svet je s Sklepom (EU) 2018/1908 (3) z dne 6. decembra 2018 odobril prošnjo za pristop Samoe. Besedilo ponudbe za dostop na trg Samoe je priloženo navedenemu sklepu (4). Samoa je k Sporazumu pristopila 21. decembra 2018, Sporazum pa začasno uporablja od 31. decembra 2018.
                  
               
                     (5)
                  
                  
                     Člen 68 Sporazuma določa, da Odbor za trgovino obravnava vse zadeve, ki so potrebne za izvajanje Sporazuma. Odbor za trgovino je treba pooblastiti za odločanje o kakršnih koli tehničnih spremembah Sporazuma, ki bi lahko bile potrebne po pristopu druge pacifiške otoške države.
                  
               
                     (6)
                  
                  
                     Sedma seja Odbora za trgovino bo potekala 24. julija 2019, ko bo Odbor za trgovino lahko v skladu s členom 78 Sporazuma pogodbenicam priporočil uvedbo sprememb Sporazuma, da se upoštevajo pristop Samoe in prihodnji pristopi drugih pacifiških otoških držav k Sporazumu.
                  
               
                     (7)
                  
                  
                     Unija bi morala določiti stališče, ki se zastopa v zvezi s priporočilom za te spremembe.
                  
               
                     (8)
                  
                  
                     Stališče Unije na sedmi seji Odbora za trgovino bi zato moralo temeljiti na priloženem osnutku priporočila –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Odboru za trgovino na njegovi sedmi seji v zvezi s priporočilom za nekatere spremembe Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi upoštevanja pristopa Samoe in prihodnjih pristopov drugih pacifiških otoških držav, temelji na osnutku priporočila Odbora za trgovino, priloženem temu sklepu (5).
         
         
            Člen 2
            Priporočilo Odbora za trgovino se po sprejetju objavi v Uradnem listu Evropske unije.
         
         
            Člen 3
            Ta sklep začne veljati na dan sprejetja.
         
         
            V Luxembourgu, 17. junija 2019
            
               
                  Za Svet
               
               
                  Predsednica
               
               F. MOGHERINI
            
         
         
            (1)  Sklep Sveta 2009/729/ES z dne 13. julija 2009 o podpisu in začasni uporabi začasnega Sporazuma o gospodarskem partnerstvu med Evropsko skupnostjo na eni strani in pacifiškimi državami na drugi strani (UL L 272, 16.10.2009, str. 1).
         
            (2)  Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, kakor je bil nazadnje spremenjen (UL L 317, 15.12.2000, str. 3).
         
            (3)  Sklep Sveta (EU) 2018/1908 z dne 6. decembra 2018 o pristopu Samoe k začasnemu Sporazumu o gospodarskem partnerstvu med Evropsko skupnostjo na eni strani in pacifiškimi državami na drugi strani (UL L 333, 28.12.2018, str. 1).
         
            (4)  UL L 333, 28.12.2018, str. 3.
         
            (5)  Besedilo Priloge II (Carine, ki se uporabljajo pri uvozu v Neodvisno državo Samoo) k Sporazumu je objavljeno v UL L 333, 28.12.2018, str. 3.
      
      
         
            OSNUTEK
            
               PRIPOROČILO št. 1/2019 ODBORA ZA TRGOVINO, USTANOVLJENEGA Z ZAČASNIM SPORAZUMOM O PARTNERSTVU MED EVROPSKO SKUPNOSTJO NA ENI STRANI IN PACIFIŠKIMI DRŽAVAMI NA DRUGI STRANI
            
            
               z dne ...
            
            
               glede pristopa Samoe in prihodnjih pristopov drugih pacifiških otoških držav
            
            ODBOR ZA TRGOVINO JE –
            ob upoštevanju Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani (1) (v nadaljnjem besedilu: Sporazum), ki vzpostavlja okvir za sporazum o gospodarskem partnerstvu, podpisanega 30. julija 2009 v Londonu, ter zlasti členov 68, 78 in 80 Začasnega sporazuma,
            ob upoštevanju naslednjega:
            
                        (1)
                     
                     
                        Neodvisna država Papua Nova Gvineja in Republika Fidži sta Sporazum podpisali 30. julija 2009 oziroma 11. decembra 2009 in ga začasno uporabljata od 20. decembra 2009 oziroma 28. julija 2014.
                     
                  
                        (2)
                     
                     
                        Neodvisna država Samoa (v nadaljnjem besedilu: Samoa) je 5. februarja 2018 pogodbenicam v odločanje predložila prošnjo za pristop skupaj s ponudbo za dostop na trg, ki izpolnjuje zahteve člena XXIV GATT 1994. Samoa je k Sporazumu pristopila 21. decembra 2018 in ga začasno uporablja od 31. decembra 2018.
                     
                  
                        (3)
                     
                     
                        Odbor za trgovino je zaradi pristopa Samoe pregledal Sporazum in pogodbenicam priporoča sprejetje tehničnih sprememb Sporazuma, da se Samoa navede kot pogodbenica Sporazuma in se njena ponudba za dostop na trg doda v Prilogo II k Sporazumu.
                     
                  
                        (4)
                     
                     
                        Podobne spremembe bodo potrebne po vsakem pristopu druge pacifiške otoške države k Sporazumu.
                     
                  
                        (5)
                     
                     
                        Odbor za trgovino predlaga, da se ga pooblasti za odločanje o kakršnih koli tehničnih spremembah Sporazuma, ki bi lahko bile potrebne zaradi pristopa druge pacifiške otoške države –
                     
                  SPREJEL NASLEDNJE PRIPOROČILO:
            Odbor za trgovino priporoča, da pogodbenice:
            
                        1.
                     
                     
                        odstavek 1 člena 70 Sporazuma nadomestijo z naslednjim:
                        
                           „1.   V tem sporazumu so „pogodbenice“ Evropska skupnost, v nadaljnjem besedilu: pogodbenica ES, na eni strani ter Papua Nova Gvineja, Republika Fidži in Neodvisna država Samoa, v nadaljnjem besedilu: pacifiške države, na drugi strani.“;
                        
                     
                  
                        2.
                     
                     
                        v členu 80 Sporazuma dodajo naslednji odstavek 3:
                        
                           „3.   Odbor za trgovino lahko odloči o kakršnih koli tehničnih spremembah Sporazuma, ki bi lahko bile potrebne zaradi pristopa druge pacifiške otoške države.“;
                        
                     
                  
                        3.
                     
                     
                        v Prilogi II k Sporazumu dodajo besedilo dogovorjene ponudbe za dostop na trg Neodvisne države Samoe iz Priloge k temu priporočilu;
                     
                  
                        4.
                     
                     
                        v Prilogi X k Protokolu II k Sporazumu črtajo navedbo Samoe s seznama „Druge države AKP“.
                     
                  
               V ...,
               
                  
                     Za Odbor za trgovino
                  
                  
                     V imenu Unije
                  
               
               
                  
                     V imenu pacifiških držav
                  
               
            
            
               (1)  UL L 272, 16.10.2009, str. 2.